ສະພາຄວາມໝັ້ນຄົງສະຫະປະຊາຊາດປະຕິເສດຮ່າງມະຕິ 2 ສະບັບຂອງຝລັ່ງ ແລະ ລັດເຊຍ
ສະພາຄວາມໝັ້ນຄົງສະຫະປະຊາຊາດ
ປະຕິເສດຮ່າງມະຕິ2ສະບັບຂອງຝລັ່ງແລະລັດເຊຍ
(ພາບປະກອບ: AFP/TTXVN)
ວັນທີ 08/10, ສະພາຄວາມໝັ້ນຄົງສະຫະປະຊາຊາດ ໄດ້ດຳເນີນການປ່ອນບັດ 2 ຄັ້ງ ກ່ຽວກັບຮ່າງມະຕິ 2 ສະບັບກ່ຽວກັບສົງຄາມຊີຣີ ໂດຍຝລັ່ງ ແລະ ລັດເຊຍ ຮຽບຮຽງ. ຮ່າງມະຕິຂອງຝລັ່ງ, ໃນນັ້ນສະເໜີຢຸດຕິບັນດາການບຸກໂຈມຕີທາງອາກາດ ແລະ ບັນດາຖ້ຽວບິນດ້ານການທະຫານຢູ່ເຂດນ່ານຟ້ານະຄອນ Aleppo ຂອງຊີຣີ ໂດຍທັນທີ່, ພ້ອມທັງຮຽກຮ້ອງຄຳສັ່ງຢຸດຍິງ ແລະ ສ້າງເງື່ອນໄຂໃຫ້ການສົ່ງເຄື່ອງຊ່ວຍເຫຼືອນຸດສະທຳເຖິງທຸກໆແທບຖິ່ນຂອງຊີຣີ, ໄດ້ຖືກປະລາໄຊຍ້ອນບັດປະຕິເສດຂອງລັດເຊຍ. ກ່ອນທີ່ດຳເນີນການປ່ອນບັດ, ລັດເຊຍ ໄດ້ສະແດງທັດສະນະບໍ່ເຫັນດີກັບຮ່າງມະຕິ ຍ້ອນມີບາງບັນຫາເຊິ່ງມົດສະກູ ຖືວ່າບໍ່ສາມາດຮັບຮູ້ໄດ້ ຍ້ອນຫັນບັນຫາຊ່ວຍເຫຼືອມະນຸດສະທຳເປັນບັນຫາການເມືອງ.
ໃນເວລາທີ່ສະພາຄວາມໝັ້ນຄົງສະຫະປະຊາຊາດດຳເນີນການປ່ອນບັດກ່ຽວກັບບັນດາມະຕິດັ່ງກ່າວ, ຢູ່ຊີຣີ, ບັນດາກຳລັງຂອງທ່ານປະທານາທິບໍດີ Bashar al Assad, ດ້ວຍການໜູນຊ່ວຍຂອງກອງທັບອາກາດລັດເຊຍ ແລະ ບັນດາມືປືນຂອງອີຣານ, ລີບານ ແລະ ອີຣັກ ທາງບົກ, ຍາດໄດ້ທ່າແຮງຢູ່ເຂດອ້ອມແອ້ມສະໜາມຣົບ Aleppo.
(ແຫຼ່ງຄັດຈາກ VOV)